Այս որոշումը համապատասխանում է Բժշկական համալսարանի զարգացման ռազմավարական ծրագրին: Նախարարի խոսքով՝ սա հնարավորություն կտա մինչեւ 2022 թվականը 5 անգամ մեծացնել կրթական ծառայությունների արտահանումից ստացվող եկամուտները, ուսանողների եւ կլինիկական օրդինատորների թիվը 1607-ից մինչեւ 6900 մեծացնել՝ գրեթե 3 անգամ, բարձրացնել պրոֆեսորադասախոսական կազմի ամսական միջին աշխատավարձը (հիմա այն կազմում է 216 հազար դրամ), գիտական գործունեությունից ստացվող եկամուտները մեծացնել տարեկան մինչեւ 730 մլն դոլար: «Ներկա պահին Բժշկական համալսարանի յուրաքանչյուր 4-րդ ուսանողն արտասահմանցի է, նրանք ժամանում են մոտ 30 երկրից»,- հավելեց նախարարը: